СЪОБЩЕНИЕ ЗА ОТКРИВАНЕ НА ПРОЦЕДУРА ПО ОПРЕДЕЛЯНЕ НА СЪДЕБНИ ЗАСЕДАТЕЛИ ЗА ОКРЪЖЕН СЪД – ГАБРОВО И РАЙОНЕН СЪД – ТРЯВНА (МАНДАТ 2020 Г. – 2023 Г.)

**СЪОБЩЕНИЕ**

**На основание чл. 68, ал. 1 от Закона за съдебната власт ,Общински съвет – Трявна със свои Решения № 95 И № 96 от 10.07.2019 година открива процедура по определяне на  съдебни заседатели за Окръжен съд – Габрово и Районен съд - Трявна (Мандат 2020 г. – 2023 г.),**

**За Окръжен съд- Габрово** за новия четири годишен мандат е определен общ брой на съдебните заседатели-33 бр., от които **3 бр. от района на Общински съвет -  Трявна**

З**а Районен съд –Трявна  са определени 10 броя съдебни заседатели за  мандат 2020г- 2023г**. Препоръката към Общински съвет е да се утвърдят 20 на сто от лицата с квалификация в областта на педагогиката, психологията и социалните дейности.

**Кандидат за съдебен заседател може да бъде дееспособен български граждани, който отговаря на условията на чл.67 от Закона за съдебната власт, а именно:**

а)  е на възраст от 21 до 68 години;

б) има настоящ адрес в община , която попада в рамките на съдебния район , за който кандидатстват;

в) има завършено най-малко средно образование;

г) не е осъждан за умишлено престъпление, независимо от реабилитацията;

д) не страда от психически заболявания.

е) не е  съдебен заседател в друг съд;

ж) не е общински съветник от съдебния район, за който кандидатстват;

з) не участва в ръководството на политическа партия, коалиция или организация с политически цели;

и) не работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.

          Срока за приемане документи на  кандидати за съдебни заседатели, ведно с приложени към тях изискуеми документи е от 16.07.2019 г до 06.08.2019 г. в деловодството на Община Трявна всеки работен ден от 8.00 до 17.00 часа

**Необходимите документи са съгласно чл.68, ал.3 на Закона за съдебната:**

1. Подробна автобиография, подписана от кандидата;

2. Нотариално заверено копие от диплома за завършено образование;

3. Медицинско удостоверение, че лицето не страда от психично заболяване;

4. Данни за контакт на две лица, към които общинските съветници да се обръщат за препоръки;

5. Мотивационно писмо;

6. Писмено съгласие;

7. Декларация за липса на обстоятелства по чл. 67, ал. 3 от ЗСВ;

8.Документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.

Образците на документи се намират на интернет страницата на Община Трявна – Общински съвет, Актуално от Общински съвет Трявна

1.Заявление

2. Писмено  съгласие  по чл.68, ал.3, т.7

3.Декларация за липса на обстоятелства по чл.67, ал.3 от ЗСВ

4.Декларация по чл.69, ал.2 от ЗСВ

5. формуляр- Данни за лицата по чл.68, ал.3, т.5 от ЗСВ

Комисията, избрана с решение на Общински съвет - Трявна обявява списъка на допуснатите до участие кандидати на интернет страницата на Община Трявна 14 дни преди датата на изслушването.

Комисията провежда изслушване на кандидатите при спазване изискванията на чл.68 а от ЗСВ  и съставя доклад за протичането му, който се публикува на интернет страницата на Община Трявна.

Председателят на комисията в срок до 02.09.2019 г. внася в Общински съвет- Трявна доклада  и проектите за решения за избор  на съдебни заседатели за Окръжен съд – Габрово и  Районен съд - Трявна (Мандат 2020 г. – 2023 г.)

**СИЛВИЯ КРЪСТЕВА**

*Председател на Общински съвет – Трявна*